Udsigten 23, 7850 Stoholm Jyll | Ejendomme | 20200651 | Nybolig Ejendomsmægler
Canadisk whitepine Se billederne her
Udsigten 23 7850 Stoholm Jyll
Kontantpris 3.650.000 Ejerudgift pr. md.2.016
Højtliggende unikt bjælkehus med endeløse udsigter
Canadisk whitepine
Som det højest beliggende hus på Udsigten i naturskønne Stoholm troner denne fantastiske bolig op. Her er ikke sparet på de gode materialer og kvadratmeter. Den unikke villa er udført som et bjælkehus i canadisk whitepine udvendigt, men indvendigt er der valgt glatte vægge og boligen har et moderne udtryk med tidløse materialevalg.
Herudover er der etableret genvex-anlæg, centralstøvsuger, gulvvarme i kælder og stueplan samt IHC styring af el. HTH har leveret alt i køkken, badeværelser og garderober, mens der er valgt klinker, massivt mahogni, og teak til gulvene.
Den smukke bolig ligger i et børnevenligt område med sikker skolevej. I nærmiljøet er der ligeledes legepladser, pasningstilbud, fritidsaktiviteter og idrætsfaciliteter med hal m.m. I Stoholm har man også indkøbsmuligheder og specialbutikker samt læge- og tandlægehus. Skal man pendle efter jobbet er man hurtigt videre, også med toget, på vej mod Skive og Viborg.
Villaen er opført i 2006 og har en enestående arkitektur med masser af lysindfald og detaljer, der giver kant og karakter til boligen på alle 3 plan, der i alt udgør 268 kvm beboelse og 46 kvm integreret dobbelt garage, alt sammen beliggende på en grund på 1.117 kvm. Udsigten til den omkringliggende natur er indtænkt i indretningen, så man får fuldt udbytte af den sublime udsigt.
Når man kommer hjem, kan man køre ind og parkere i kælderen, og gå videre ind i boligen. Her kommer man ind i en stor gang, der fordeler ind til 2 værelser, et badeværelse samt bryggers og depotrum. Den flotte trappe fører op til entréindgangen i stueplan. Her er etableret et stort åbent køkken-alrum med indbygget brændeovn.
Der er udgang til en altan, der løber fra syd om mod nord, så her kan man altid finde en god plet, hvor den skønne udsigt kan nydes. Etagen rummer også et værelse og badeværelse. Endelig får man en førstesal med en stue med lofter i kip og en forældreafdeling med soveværelse og stort badeværelse med bruseniche og spabad med udsigt. Husets have er anlagt, så den er nem at holde med primært græs og hæk. En unik villa, der skal ses.